তোর সনে মোর গোপন পিরিত রে,
সে কথা কেউ তো জানে না,
দিনে একবার না দেখিলে,
আমার মন তো মানে না।।

মজনুর কাছে লাইলী যেমন আমার কাছে তুই,
এখন আমি দেখি নারে এক-বিনে দুই – ২
কেনো রজকিনি ঘাটে আসে রে,
চন্ডিদাসে জানে না ।।
দিনে একবার না দেখিলে,
আমার মন তো মানে না।।

এত ভালোবাসা এখন কোথায় যে রাখি?
তুই তো আমার খাঁচায় পোষা আদরের পাখি – ২
যেমন কাষ্ঠে লোহায় জলে ভাসে রে,
কাউরে কেহ ছাড়ে না।।
দিনে একবার না দেখিলে,
আমার মন তো মানে না।।

Song: Gopon Pirit
Singer: Akash Mahmud
কথা ও সুর: হাসান মতিউর রহমান